OpenLLM-France/wikimedia huggingface dataset:
# Ana Enríquez de Cabrera y Mendoza

Ana Enríquez de Cabrera y Mendoza (Alcalá de Henares, ca. 1561-Madrid, 5 de març de 1607) va ser una aristòcrata castellana, que pel seu matrimoni va ser comtessa consort de Prades. Filla de Luis Enríquez de Cabrera, III duc de Medina de Rioseco i Almirall de Castella i de la seva esposa Ana de Mendoza. Va casar-se al Palau dels Ducs del Infantado l'any 1578 amb Lluís Ramon Folc d'Aragó-Cardona-Córdoba i Fernández de Córdoba, comte de Prades i hereu als estats dels ducs de Sogorb i de Cardona, i marquesos de Comares, amb qui va tenir cinc fills. No obstant això, Ana va quedar vídua del seu marit l'any 1596 i el qual va morir abans que els seus pares, sense arribar mai a rebre l'herència familiar. Ella li va sobreviure onze anys, la comtessa va morir el 5 de març de 1607 a Madrid, i el seu cos va ser depositat inicialment a la Capella Major de l'Església dels Carmelites Descalços, on va ser depositat també el seu fill Diego, i després seria traslladada al Reial Monestir de Santa Maria de Poblet, al costat del seu marit. La successió dels títols va recaure finalment al seu fill Enric.

## Descendència

Els fills del matrimoni amb Enric van ser els següents:
* Juana (ca. 1586-?)
* Ana (1587-?)
* Enric (1588-1640)
* Diego (1590-1610)
* Luis (1591-1627)

## Referències

* 1 2 «Fitxa d'Ana Enríquez de Cabrera» (en castellà). Fundació Casa Ducal de Medinaceli. [Consulta: 17 octubre 2015].
* ↑ Rivarola y Pineda, 1763, p. 218.
* ↑ Finestres y Monsalvo, 1756, p. 264.
* ↑ Carrió-Invernizzi, 2008, p. 37.

## Bibliografia

* Carrió-Invernizzi, Diana. El gobierno de las imágenes: ceremonial y mecenazgo en la Italia española de la segunda mitad del siglo XVII (en castellà). Madrid: Iberoamericana, 2008.
* Finestres y de Monsalvo, Jaime. Historia de el Real Monasterio de Poblet (en castellà). Tom IV. Cervera: Imprenta de la Pontifícia y Real Universidad, 1756.
* Rivarola y Pineda, Juan Félix de. Monarquia española, blasón de su nobleza (en castellà). Madrid: Imprenta de Alfonso Mora, 1736.
# Òidas

Ouides és un municipi francès situat al departament de l'Alt Loira i a la regió d'Alvèrnia-Roine-Alps. L'any 2007 tenia 57 habitants.

## Demografia
### Població

El 2007 la població de fet d'Ouides era de 57 persones. Hi havia 24 famílies de les quals 4 eren unipersonals (4 homes vivint sols), 16 parelles sense fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 72 habitatges, 26 eren l'habitatge principal de la família, 45 eren segones residències i 1 estava desocupat. 71 eren cases i 1 era un apartament. Tots els 26 habitatges principals que hi havia estaven ocupats pels seus propietaris; 1 tenia tres cambres, 6 en tenien quatre i 19 en tenien cinc o més. 24 habitatges disposaven pel capbaix d'una plaça de pàrquing. A 12 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ouides el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 12 | 70 a 74 | 4 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 4 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 8 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 39 persones, 31 eren actives i 8 eren inactives. De les 31 persones actives 30 estaven ocupades (21 homes i 9 dones) i 1 aturada (1 dona i 1 dona). De les 8 persones inactives 3 estaven jubilades, 1 estava estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de fabricació d'altres productes industrials i 1 d'una entitat de l'administració pública.
L'any 2000 a Ouides hi havia 8 explotacions agrícoles que ocupaven un total de 424 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Ouides a l'INSEE.
* Évolution et structure de la population Fitxa amb el detall de dades d'Ouides a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Phrynobatrachus mababiensis

Phrynobatrachus mababiensis és una espècie de granota que viu a Angola, Botswana, República Democràtica del Congo, Kenya, Malawi, Moçambic, Namíbia, Sud-àfrica, Eswatini, Tanzània, Zàmbia, Zimbàbue i, possiblement també, a Etiòpia, el Sudan i Uganda.

## Referències

* Pickersgill, M., Channing, A., Poynton, J.C. & Lötters, S. 2004. Phrynobatrachus mababiensis. Llista Vermella d'Espècies Amenaçades de la UICN 2006. Consulta: 18 de gener de 2008.
# Swiftfox

Swiftfox era un navegador web gràfic privatiu que es pot descarregar de franc des d'Internet., creat per Jason Halme. Està basat en el codi del navegador Mozilla Firefox amb el sistema de Linux. No es compatible amb a cap altre sistema operatiu. És va suspendre abans d'abril 2017.
Era de codi obert, però els binaris són privatius. Les extensions i connectors de Firefox eren compatibles amb Switfox. Era en el seu temps un des navegadors més ràpids.

## Referències

* ↑ «Swiftfox license».
* ↑ «Swiftfox Alternatives for Linux» (en anglès). AlternativeTo, 04-01-2019. [Consulta: 18 agost 2023].
* ↑ Vuild. «Discontinued Browsers List» (en anglès). [Consulta: 18 agost 2023].
* ↑ «Swiftfox Source».
* ↑ Mills, Ashton «What's The Worlds Fastest Browser». APC Magazine, 07-09-2006. Arxivat de l'original el 2007-04-30 [Consulta: 18 agost 2023].

## Enllaços externs

* Swiftfox - Lloc web oficial
# Matthew White (historiador)

* Per a altres significats, vegeu «Matthew White».
Matthew White (Estats Units d'Amèrica, segle XX) és un escriptor d'història popular estaunidenc, autodefinit com atrocitòleg. La seva obra rebé anotacions del psicòleg de la Universitat Harvard, Steven Pinker. Els seus treballs publicats inclouen The Great Big Book of Horrible Things (2011), un relat de les 100 pitjors atrocitats de la història mundial. El llibre, publicat en anglès, ha estat traduït al castellà, italià, portuguès i romanès.

## Referències

* 1 2 Ranking History’s Atrocities by Counting the Corpses, New York Times, Nov 8, 2011.
* ↑ «Encyclopedia of evil: a catalog of history's 100 worst atrocities». Christian Science Monitor, 24-02-2012.
* ↑ «'The Great Big Book of Horrible Things': Author ranks history's worst atrocities... and warns more horrors could be on the way».
* ↑ «The Great Big Book of Horrible Things», 07-11-2011.
* ↑ The Great Big Book of Horrible Things: The Definitive Chronicle of History's 100 Worst Atrocities
* ↑ «Italian translation». Arxivat de l'original el 2020-08-03. [Consulta: 31 gener 2020].
* ↑ Portuguese translation
* ↑ Romanian translation

## Enllaços externs

* Web personal (anglès)
* Necrometrics (anglès)
# Universal Caffè-Ecopetrol

L'equip Universal Caffè-Ecopetrol (codi UCI: UCE), conegut anteriorment com a CB Immobiliare, fou un equip ciclista italià, de ciclisme en ruta. Creat al 2005, va tenir categoria continental, fins a la seva última temporada al 2007.

## Principals resultats

* Trofeu internacional Bastianelli: Davide Torosantucci (2005)
* Gara Ciclistica Montappone: Davide Torosantucci (2005)
* Giro del Cigno: Davide Torosantucci (2005)
* Volta al Japó: Volodímir Duma (2006)
* Crono de les Nacions-Les Herbiers-Vendée: Raivis Belohvoščiks (2006)
* Trofeu Salvatore Morucci: Fabio Terrenzio (2006)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participà en els Circuits continentals de ciclisme des del 2005. La següent classificació estableix la posició de l'equip en finalitzar la temporada.
UCI Àfrica Tour
| Temporada | Classificació per equips | Millor ciclista en la classificació individual |
| 2007 | 4t | Domenico Loria (31è) |
UCI Amèrica Tour
| Temporada | Classificació per equips | Millor ciclista en la classificació individual |
| 2006 | 28è | Aníbal Borrajo (244è) |
UCI Àsia Tour
| Temporada | Classificació per equips | Millor ciclista en la classificació individual |
| 2006 | 14è | Volodímir Duma (24è) |
UCI Europa Tour
| Temporada | Classificació per equips | Millor ciclista en la classificació individual |
| 2005 | 49è | Leonardo Giordani (142è) |
| 2006 | 59è | Raivis Belohvoščiks (340è) |
| 2007 | 60è | Vladislav Boríssov (143è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles i resultats a cyclebase.nl
* Plantilles a memoire-du-cyclisme.eu
# Estació de les Valls

Esquema :
Les Valls és una estació de la línia C-6 de la xarxa de Rodalies Renfe de València que dona servei a les poblacions de Faura i Benifairó de les Valls, situada al terme municipal de Sagunt a la comarca del Camp de Morvedre de la província de València. L'estació es troba a la línia del Corredor Mediterrani, per la qual cosa passen molts trens de llarg recorregut sense parar.
| Procedència/Destinació | < | Línia | > | Procedència/Destinació |
| Rodalies València de Renfe |||||
| València-Nord | Sagunt | C-6 | Almenara | Castelló de la Plana |

## Vegeu també

* Línia 6 (Rodalies València)
* Rodalies València (xarxa ferroviària)
* Renfe Operadora
# Iàrskoie (Bélgorod)

* Per a altres significats, vegeu «Iàrskoie».
Iàrskoie - Ярское (rus) - és un poble de l'óblast de Bélgorod, a Rússia. El 2010 tenia 745 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Higuera de la Sierra

Higuera de la Sierra és un poble de la província de Huelva (Andalusia), que pertany a la comarca de Sierra de Huelva. El 2008 hi eran 1425 veïns. El seu terme és de 24Km i la seva densitat 56,2 hab/km. La seva altitud és de 620 m. 37º 50´N, 6º 26´O. Els km. fins a la seva capital Huelva, són 96,8 i fins a Sevilla 75,2. És molt interessant de veure la Iglesia de San Sebastián, el lloc denominat Las tobas i la serra de Santa Bárbara, amb la seva vella ermita semi-derruída. També és recomanable testar els nombrosos plats tipics del poble i sobretot els embotits i pernils ibèrics.

## Festes

És interessantíssim de veure la cavalcada de reis la nit del cinc de gener, la segona més antiga d'Espanya i orgull dels figuerencs, que treballen tot l'any de valent per fer una nit d'il·lusió. Es fa des del 1918. A la segona quinzena d'agost se celebra la vetllada de Sant Antoni, amb la processó del Sant pels carrers del barri que porta el seu nom. L'últim día de festa es fa "la sangría" en l'anomenada "calle larga". A la primera quinzena de setembre se celebra la fira en honor del Santíssim Crist del Rosari. També se celebra des de fa 40 anys un festival de toros a benefici de la llar d'avis y la cavalcada de reis.

## Història

Els seus orígens es remunten al segle xiii, en què es registren els primers assentaments com un agrupament de cases. L'actual Higuera de la Sierra, abans Higuera de Aracena, va rebre el títol de "villazgo" el 1553, sota el regnat de Carles I. A finals del segle xix, van arribar unes famílies de Girona coneixedores del suro, insta-lant diverses fàbriques de transformació d'aquest. Va ser al segle xx quan la indústria del suro va aconseguir la seva màxima esplendor i amb ella tot el poble.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 1291 | 1271 | 1260 | 1258 | 1269 | 1262 | 1311 | 1344 | 1348 | 1361 |

## Enllaços externs

* Higuera de la Sierra - Sistema d'Informació Multiterritorial d'Andalusia
* Higuera de la Sierra Arxivat 2022-01-11 a Wayback Machine. - Web de recursos sobre Higuera de la Sierra
# Suicide Squad (desambiguació)

«Suicide Squad» té aquests significats:
* Còmics: Suicide Squad, organització fictícia que apareix als còmics de DC Comics
* Cinema:
** Suicide Squad (pel·lícula de 1935), dirigida per Raymond K. Johnson
** Suicide Squad (títol en català: L'esquadró suïcida), pel·lícula de 2016 dirigida per David Ayer
** The Suicide Squad, pel·lícula de 2021 dirigida per James Gunn
# Medaller dels Jocs Olímpics d'hivern de 1960

El medaller dels Jocs Olímpics d'Hivern de 1960 presenta totes les medalles lliurades als esportistes guanyadors de les proves disputades en aquest esdeveniment, realitzat entre els dies 18 i 28 de febrer de 1960 a la ciutat de Squaw Valley (Estats Units).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.

## Medaller

| Jocs Olímpics d'hivern de 1960 | Jocs Olímpics d'hivern de 1960 | Jocs Olímpics d'hivern de 1960 | Jocs Olímpics d'hivern de 1960 | Jocs Olímpics d'hivern de 1960 | |
| Posició | CON | | | | Total |
| 1 | Unió Soviètica | 7 | 5 | 9 | 21 |
| 2 | Alemanya | 4 | 3 | 1 | 8 |
| 3 | Estats Units | 3 | 4 | 3 | 10 |
| 4 | Noruega | 3 | 3 | 0 | 6 |
| 5 | Suècia | 3 | 2 | 2 | 7 |
| 6 | Finlàndia | 2 | 3 | 3 | 8 |
| 7 | Canadà | 2 | 1 | 1 | 4 |
| 8 | Suïssa | 2 | 0 | 0 | 2 |
| 9 | Àustria | 1 | 2 | 3 | 6 |
| 10 | França | 1 | 0 | 2 | 3 |
| 11 | Països Baixos | 0 | 1 | 1 | 2 |
| 11 | Polònia | 0 | 1 | 1 | 2 |
| 13 | Txecoslovàquia | 0 | 1 | 0 | 1 |
| 14 | Itàlia | 0 | 0 | 1 | 1 |
| Total | Total | 28 | 26 | 27 | 81 |
# Tsuyoshi Watanabe

Tsuyoshi Watanabe (渡辺 剛, 5 de febrer de 1997) és un futbolista japonès.

## Selecció del Japó

Va debutar amb la selecció del Japó el 2019. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2019 | 1 | 0 |
| Total | 1 | 0 |

## Referències

* ↑ Tsuyoshi Watanabe a National-Football-Teams.com (anglès)
# Estació de les Franqueses del Vallès

* Per a altres significats, vegeu Estació de les Franqueses - Granollers Nord.
Mapa sinòptic línia R3 :
Les Franqueses del Vallès (antigament anomenada Les Franqueses - Corró de Vall - Llerona - Marata) és una estació de ferrocarril propietat d'adif situada al nucli de població de Corró d'Avall de les Franqueses del Vallès a la comarca del Vallès Oriental. L'estació es troba a la línia Barcelona-Ripoll per on circulen trens de la línia R3 de Rodalies de Catalunya operat per Renfe Operadora.
Aquesta estació de l'antiga línia de Barcelona a Sant Joan de les Abadesses (actualment el tram Ripoll - Sant Joan és una via verda) va entrar en servei l'any 1875 quan es va obrir el tram entre Granollers i Vic. A l'inici els trens no anaven pel ramal actual entre les Franqueses i Barcelona, sinó que la línia original arribava a Granollers Centre on enllaçava amb la línia de Girona per arribar a Barcelona, donat que la companyia havia de pagar a MZA un cànon per circular per la línia de Girona, l'empresa va construir una línia l'any 1886 anomenada de Sant Martí de Provençals a Llerona, però que finalment només és construït fins a Montcada on enllaçava amb la línia de Manresa.
L'any 2016 va registrar l'entrada de 106.000 passatgers.
Rodalia de Barcelona :
| Procedència/Destinació | < | Línia | > | Procedència/Destinació |
| L'Hospitalet de Llobregat | Granollers-Canovelles | | La Garriga | La Garriga Vic¹ |
¹ Els regionals cadenciats direcció Ripoll / Ribes de Freser / Puigcerdà / La Tor de Querol no efectuen parada en aquesta estació.

## Successos

El 6 de desembre de 1979 19 persones van morir i centenars van resultar ferides al caure dos trens per un terraplé.

## Referències

* ↑ «Transpirenaico Oriental - Les Franqueses del Vallès». iguadix. Arxivat de l'original el 20 de juny 2010. [Consulta: 23 juliol 2010].
* ↑ «Conegueu la línia R3». Rodalies de Catalunya. Generalitat de Catalunya. Arxivat de l'original el 26 de març 2010. [Consulta: 22 juliol 2010].
* ↑ Alcaide González, Rafael. «El ferrocarril como elemento estructurador de la morfología urbana: El caso de Barcelona 1848-1900». Scripta Nova. Universitat de Barcelona, 01-08-2005. [Consulta: 23 juliol 2010].
* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].
* ↑ «Un fallo humano provocó la tragedia». ADN, 07-12-1979. [Consulta: 23 juliol 2010].

## Vegeu també

* Xarxa ferroviària de Catalunya
* Renfe Operadora
# Iàblotxni (Rostov)

* Per a altres significats, vegeu «Iàblotxni».
Iàblotxni (en rus: Яблочный) és un poble (un khútor) de l'óblast de Rostov, a Rússia, que en el cens del 2010 tenia 47 habitants, pertany al districte de Dubóvskoie.

## Referències

* ↑ «Архивированная копия». Arxivat de l'original el 2014-12-03. [Consulta: 30 novembre 2014].
* ↑ эркн
# Perfil (enginyeria)

Un perfil, en enginyeria de la construcció, és un producte laminat fabricat normalment per a utilitzar-lo en estructures d'edificació o d'obra civil. Cadascun dels perfils té una certa especificació de mesures. Existeixen els següents tipus de perfils:
* Perfil en T
* Perfil en doble T (també anomenat perfil en I o perfil en H)
** Perfil IPN
** Perfil IPE
** Perfil HE
* Perfils no ramificats:
** Perfil UPN
** Perfil L
** Perfil LD

## Vegeu també

* Acer laminat
* Platina (metall)
* Biga

## Enllaços externs

* Taules de perfils metàl·lics
Viccionari
# Suicide Dolls

Suicide Dolls és una pel·lícula vinent de Salsera Productions estrenada als Estats Units el 2010.

## Argument

La pel·lícula conta la història de com dos xiques solitàries planegen suïcidar-se i decideixen fer la crònica de les seves últimes 24 hores. Desesperades perquè algú se percate d'elles, Ambre i Jade d'últim any de preparatòria sempre han volgut fer alguna cosa realment assassina amb les seves vides. Com viuen el seu últim dia, les noies s'enfronten als dimonis del passat i revelen secrets que els portaran pel camí de l'autodestrucció. Des de les drogues, a l'abús, o la mort, que han viscut en un món deformat que els ha llançat per una espiral descendent. A mesura que el seu temps límit de mitjanit arriba, Ambre i Jade han de fer la decisió més gran de totes.

## Repartiment i equip

Escrita per Charissa Gracyk i Gillian Perdeau. Dirigida per Keith Shaw. Protagonitzada per LaQuita Cleare i Christy Carlson Romano, també conté actuacions de Heather Tom, Steven Bauer i Joanna Stancil.

## Enllaços externs

* Lloc web oficial (anglès)
# Tsvetan Radoslàvov

Tsvetan Radoslàvov (Svixtov, 19 d'abril de 1863 - Sofia, 1931), nom complet Tsvetan Radoslàvov Hadjidènkov, búlgar: Цветан Радославов Хаджиденков, fou un mestre i psicòleg búlgar, i l'autor de l'actual himne nacional de Bulgària, Mila Ròdino.
Nascut a Svixtov el 1863, es va graduar en filosofia a Leipzig. El 1885, mentre es dirigia al camp de batalla durant la guerra serbobúlgara, Radoslàvov va compondre la cançó Gorda Stara Planinà, que va ser polida pel compositor Dobri Hrístov el 1905 i es va convertir en himne nacional de Bulgària el 1963 com a Mila Ròdino.
A més de crear l'himne nacional búlgar, Radoslàvov també fou un destacat científic. Va ser un dels tres búlgars (amb el Dr Kràstio Kràstev i Dimítar Aléksiev) que va fer el doctorat amb el pare de la psicologia moderna, Wilhelm Wundt. Rebutjà totes les invitacions per exercir una carrera docent a Viena, Leipzig i Praga, i tornà a la seva pàtria, on contribuí a construir la Bulgària moderna, ensenyant als joves búlgars llengües occidentals i antigues, psicologia, ètica i lògica. Radoslàvov va viure en un petit àtic al carrer d'Ànguel Kúntxev, on avui hi ha una placa commemorativa feta per Gueorgui Txapkànov.
Tsvetan Radoslàvov va morir el 1931 a Sofia.

## Referències

* Овчарова, Мария. «Мила Родино...» (en búlgar). Сатира, 17-08-1997. [Consulta: 10 juny 2007].
* «Биографични бележки — Цветан Радославов» (en búlgar). Словото. [Consulta: 10 juny 2007].
# Estuari de la Foz

L'estuari de la Foz és un espai natural compartit pels municipis de Nigrán, Gondomar i Baiona, que se situa a la desembocadura del riu Miñor, el riu Groba i el riu Belesar. És un estuari inclòs des de 1999 a la Xarxa Natura 2000 de la Unió Europea per la seva qualitat ambiental i paisatgística i per ser la zona de refugi d'una gran varietat d'aus aquàtiques, especialment limícoles, anàtides i ardeides.
L'estuari de la Foz s'estén des de la Xunqueira (Gondomar) fins a la seva entrada a la badia de Baiona al costat de la platja d'A Ladeira. L'estuari té parts sorrenques i maresmes, la seva vegetació està composta principalment per sebes, espartines, joncs, plomalls i tripolia.
Amb la pleamar aquest lloc és com un llac, arrecerat dels vents predominants, gràcies a l'arenal de la platja Ladeira i la muntanya Lourido, cosa que el converteix en un lloc privilegiat per practicar activitats aquàtiques. L'aiguamoll de Foz és, a més, font de recursos marisquers.
Un passeig de vianants, des de la platja Ladeira a Baiona fins a la muntanya Lourido, permeten fer el recorregut a tota la seva perifèria.

## Referències

* ↑ Jornadas de divulgación y observación de aves en A Foz do Miñor
# Jabeix-Galaad

Jabeix-Galaad (en hebreu : יָבֵ֣שׁ גִּלְעָ֑ד Yabes Gilead, llatí Iabeis o Iabissa) és una antiga ciutat esmentada a les Escriptures Hebrees, probablement situada al territori de la tribu de Gad. Alguns erudits bíblics creuen que es troba a l'est del riu Jordà, a les rodalies de Wadi Jabes. El nom Jabeix significa "sec" en hebreu.
S'esmenta per primera vegada Jabeix-Galaad en relació amb el càstig imposat a la tribu de Benjamí als dies dels jutges, per causa de tolerar un acte inadmissible d'immoralitat. Els israelites gairebé van exterminar tota la tribu de Benjamí (només van escapar 600 homes), però ni un sol home de Jabeix-Galaad va participar en l'execució d'aquest càstig. Per tant, es va determinar que hauria de donar-se mort a tot home, dona i nen de Jabeix-Galaad, amb l'excepció de les verges. Les 400 verges que no van ser executades se les van donar per esposes als benjamites fugitius per evitar l'extinció de la tribu.
Uns tres segles després, quan la nació d'Israel va demanar tenir un rei visible com les altres nacions, els ammonites van amenaçar amb treure l'ull dret de tot habitant home de Jabeix-Galaad, però Saül va reunir una força militar de 330.000 homes i va fer fugir els ammonites. Quaranta anys després, els filisteus van derrotar els israelites i van penjar els cossos decapitats de Saül i els seus tres fills al mur de la plaça pública de Bet-Xean. En assabentar-se d'aquesta ignomínia, els homes valents de Jabeix-Galaad van fer una atrevida incursió nocturna i es van emportar els cadàvers. A Jabeix-Galaad hi van cremar els cossos i enterrar els ossos de manera respectuosa. Després van dejunar per set dies.
Poc després de ser ungit com a rei de Judà, David va felicitar i va beneir els ciutadans de Jabeix-Galaad pel seu gest de bondat cap al difunt Saül. Més tard, David va fer portar els ossos de Saül i Jonatan de Jabeix-Galaad i els va enterrar a la sepultura familiar de Saül, en territori benjamita.

## Referències

* ↑ Diccionari Bíblic Il·lustrat
* ↑ Jut 21: 8
* ↑ Jut 20: 1-21: 14
* ↑ 1Sa 11: 1-15
* ↑ 1Sa 31: 8-13; 1Cr 10: 8-12
* ↑ 2Sa 2: 4-7
* ↑ 2Sa 21: 12-14